Pernilla Wiberg je nastopila na zimskih olimpijskih igrah v letih 1992 v Albertvillu, 1994 v Lillehammerju, 1998 v Naganu in 2002 v Salt Lake Cityju. Na igrah leta 1992 je osvojila naslov olimpijske prvakinje v veleslalomu, leta 1994 naslov olimpijske prvakinje v kombinaciji, leta 1998 pa naslov olimpijske podprvakinje v smuku. Na svetovnih prvenstvih je osvojila naslov prvakinje v letih 1991 in 1999 v veleslalomu ter 1996 v slalomu in kombinaciji, naslov podprvakinje leta 1999 v slalomu in bronasto medaljo leta 1997 v smuku. V svetovnem pokalu je osvojila veliki kristalni globus za skupno zmago v sezoni &lt;a href="Svetovni%20pokal%20v%20alpskem%20smu%C4%8Danju%201997"&gt;1996/97&lt;/a&gt;, ko je zmagala tudi v skupnem seštevku slaloma in kombinacije, ter v sezonah &lt;a href="Svetovni%20pokal%20v%20alpskem%20smu%C4%8Danju%201994"&gt;1993/94&lt;/a&gt; in &lt;a href="Svetovni%20pokal%20v%20alpskem%20smu%C4%8Danju%201995"&gt;1994/95&lt;/a&gt; v skupnem seštevku kombinacije. V dvanajstih sezonah je v svetovnem pokalu osvojila 61 uvrstitev na stopničke in 24 zmag, od tega 14 v slalomu, po tri v superveleslalomu in kombinaciji ter po dve v veleslalomu in smuku.